
Gradsko vijeće Općine grada Zagreba prihvatilo je na svojim sjed¬ 
nicama, održanima dne 16 XII 1936 čl. 13 i 2 VI 1937 čl. 10 i pro¬ 
pisalo na temelju §§ 90, 92, 93, 125, 126 i 127 »Zakona o gradskim 
općinama«; § 125 »Građevinskog zakona« i § 10 točka 15 »Pravila 
preduzeća Općine grada Zagreba« ovaj »Pravilnik za izvedbu pri¬ 
vatnih vodovodnih uređaja i davanje vode iz javnoga Vodovoda 
Općine grada Zagreba«. 


I. UVOD 

1. Gradski vodovod u Zagrebu gradsko je poduzeće i javna zdrav¬ 
stvena ustanova. Svrha mu je da opskrbljuje na području Op¬ 
ćine grada Zagreba i izvan toga područja stanovništvo zdra¬ 
vom vodom. 

Način upravljanja, djelokrug .i odnošaj Gradskoga vodovoda 
prema Općini grada Zagreba uređen je posebnim statutom.*) 

2. Gradski je vodovod obavezan da dobavlja vodu, u pravilu ne¬ 
prekidno danju i noću. 

Ova obaveza prestaje, ako Gradski vodovod u tom zapriječi 
viša sila, ili neotklonjive pogonske i tehničke smetnje i razlozi, 
ili štrajkovi, nemiri itd. 

3. Privatni vodovodni uređaji (ili instalacije) na nekretninama 
(na neizgrađenim zemljištima i u zgradama) opskrbljuju se 
vodom iz Gradskoga vodovoda s pomoću spojnih vodova. 

Za privatne vodovodne uređaje (instalacije), spojne vodove i 
za davanje vode iz javnoga vodovoda vrijede odredbe ovoga 
»Pravilnika«. One su osnova pravnog odnosa između potro¬ 
šača, vlasnika ili posjednika nekretnina i Gradskoga vodovoda. 

4. Samo Gradski vodovod ima pravo izvoditi spojne vodove;; osim 
toga on nadzire, ispituje i odobrava upotrebu vodovodnih in¬ 
stalacija, koje se izvedu na zemljištima i u zgradama. 
Vodovodne instalacije na zemljištima i u zgradama mogu iz¬ 
voditi samo za to ovlaštena lica, i to na osnovu nacrta i teh¬ 
ničkih proračuna, koje odobri Gradski vodovod. 

' i 

5. Osoblju Gradskoga vodovoda mora se dopustiti pristup u sve 
prostorije i na sva mjesta spojenih nekretnina, kad je redovito 
radno vrijeme, a uz predočenje službene legitimacije ili poseb¬ 
nog pismenoga naređenja. 


Pravila preduzeća Općine grada Zagreba od 6. XI. 1935. 


12 — 


13 — 


1 


6. Na području Općine grada Zagreba mora se uvesti vodovod u 
svaku zgradu, koja leži uz javnu ulicu ili trg s javnim vodovo¬ 
dom i javnom kanalizacijom. 

Vlasnici ili posjednici moraju uvesti vodovod u roku od šest 
mjeseci nakon dovršenja javnoga vodovoda i kanalizacije. Po¬ 
što isteče taj rok, može se na njihov trošak prisilno uvesti vo¬ 
dovod s jednim izlivom u zgradi ili dvorištu. 

7. Privatni se vodovodni uređaj spaja s javnim vodovodom i uzdr¬ 
žava na pogibao potrošača. Isto tako služi se potrošač privat¬ 
nim vodovodnim uređajem na svoju vlastitu pogibao. 

Gradski vodovod ne jamči ni za koju štetu, koja poradi pogon¬ 
skih razloga nastane potrošaču ili drugim licima. 

8. Kao potrošači u smislu ovoga »Pravilnika« smatraju se sva ona 
privatna fizička ili pravna lica, gradske, državne, samoupravne 
ili ostale ustanove, kojima su nekretnine spojene s javnim vo¬ 
dovodom. Izuzetno od ovoga smatraju se kao potrošači i ona 
lica, kojima Gradski vodovod postavi vodomjer na tuđoj ne¬ 
kretnini i izdaje im račune prema pokazivanju toga vodomjera. 

9. Potrošak vode za jednu nekretninu mjeri se za svaki spoj sa¬ 
mo jednim vodomjerom, t. zv. glavnim. 

Glavni vodomjer vezan je za nekretninu, na kojoj je ugrađen. 
Sporedne vodomjere — usporedno sa glavnim ili iza njega — 
može na jednoj nekretnini na zahtjev potrošača uvrstiti Grad¬ 
ski vodovod samo u izuzetnim slučajevima. 

10. Za potrošenu vodu plaćaju potrošači pristojbu prema stvar¬ 
nom potrošku, koji se u pravilu ustanovljuje vodomjerom, a u 
izuzetnim slučajevima procjenom. 

Potrošač plaća posebno dobave i radove, koje Gradski vodovod 
za njega obavi. 

Uplaćene pristojbe za izvršene radove, izvedene spojeve i uvr¬ 
štene vodomjere ne vraćaju se ni u kojem slučaju. 

Sve pristojbe i plaćanja po ovom »Pravilniku« imaju karakter 
javne dažbine te se mogu utjerati i administrativnim izvrše¬ 
njem (ovrhom). 

11. Svi statuti i pravilnici za vodovodne uređaje, koji vrijede za 
područje Općine grada Zagreba, vrijedit će u pravilu i za po¬ 
dručja ostalih općina, u kojima grad Zagreb izvede vodovod. 
Vanjskim se općinama ne može dati voda ni za javne ni za 
ostale svrhe besplatno, a cijene i pristojbe za privatne potro¬ 
šače ne mogu nikada biti manje od cijena i pristojba, koje vri¬ 
jede na području Općine grada Zagreba. 


U svakom slučaju sklapat će se s vanjskim općinama posebni 
dobavni ugovori prema propisima ovoga »Pravilnika«. 

12. Gradski vodovod može s pojedinim ustanovama, ako njihovi 
zakonski propisi to zahtijevaju, sklapati i posebne ugovore, ali 
samo u okviru ovoga »Pravilnika«. 

13. Potrošači sa teritorija grada Zagreba, koji stanuju izvan po¬ 
dručja Općine grada Zagreba, dužni su u pravilu imenovati 
svoga punomoćnika, sa stalnim boravkom u Zagrebu, koji će 
ih prema Gradskom vodovodu punopravno zastupati. 

14. Više vlasnika jedne nekretnine spojene s javnim vodovodom 
dužni su imenovati jednoga između sebe sa stalnim boravkom 
u Zagrebu svojim punomoćnikom, koji će ih prema Gradskom 
vodovodu punopravno zastupati. 

Ako ga ne imenuju, obraćat će se Gradski vodovod na ma ko¬ 
jega od njih po svome nahođenju, i on će se smatrati za va¬ 
ljana punomoćnika. 

15. Sve narudžbe, potražbe i obaveze u poslovima ovoga »Pravil¬ 
nika« obavljaju se pismeno. 

Gradski će vodovod za olakšanje posla propisati administra¬ 
tivni postupak i posebne tiskanice, koje daje strankama bes¬ 
platno. 

16. Dopisi i prigovori potrošača upućuju se uvijek na Gradski vo¬ 
dovod. Ako potrošač nije zadovoljan rješenjem Gradskoga vo¬ 
dovoda, može se žaliti Gradskom vijeću, žalba se ima predati 
kod Gradskoga vodovoda u roku od 15 dana nakon dostave 
njegova rješenja. 


II. SPAJANJE S JAVNIM VODOVODOM 

II A. OPĆE ODREDBE O SPAJANJU 

17. Pojedine se nekretnine opskrbljuju vodom iz javnoga vodovoda 
s pomoću spojnih vodova. 

Spoj — ili spoj ni vod — jest dio vodovoda od javne ulične ci¬ 
jevi do neposredno iza vodomjera. 

Spojni se vod sastoji od spojne garniture za navrtanje ili 
ogranka, zasuna, dovodne cijevi, vodomjera, koji je ugrađen iz¬ 
među dva zaporna organa (ventila ili zasuna), i spojnica za 
kontrolni vodomjer. 

18. Svaki vlasnik ili posjednik, koji svoju nekretninu — zgradu ili 
zemljište mora ili namjerava spojiti s javnim vodovodom, 
dužan je pismeno zatražiti spoj na tiskanici, koju propisuje i 
daje Gradski vodovod. 

Podnesku za spoj ima se priložiti položajni nacrt zemljišta sa 
svim mjerama i brojem katastarske čestice, uz naznaku grun¬ 
tovnog vlasnika i gruntovnog uloška. 

Vlasnik mora točno ispuniti tiskanicu i vlastoručno je potpi¬ 
sati. Svojim potpisom on se bezuvjetno podvrgava svim odred¬ 
bama i propisima ovoga »Pravilnika«. 

Ako spoj traži posjednik nekretnine, onda treba da uz njega 
potpiše podnesak vlasnik ili njegov punomoćnik. 

U svom rješenju odlučuje Gradski vodovod principijelno, može 
li se spoj izvesti, i daje tehničke podatke, koji su potrebni za 
tehnički proračun ili projekat instalacije (član 47). 

19. Svaka nekretnina — zgrada ili zemljište — koja se spaja s 
javnim vodovodom, mora imati svoj vlastiti spojni vod za či¬ 
tavi opseg nekretnine. 

Spojni vodovi ne smiju u pravilu prolaziti susjednom nekret¬ 
ninom niti je smiju opskrbljivati. 

Izuzetno i privremeno može se dopustiti uzimanje vode sa su¬ 
sjedne nekretnine ili prolaz spojnog i temeljnog voda preko 
nje, uz posebne uvjete koje od slučaja do slučaja određuje 
Gradski vodovod (član 37) na temelju privole vlasnika nekret¬ 
nine, preko koje se ima položiti sporedni spojni ili temeljni vod. 
Dvije ili više nekretnina, koje leže jedna do druge, a imaju 
istoga vlasnika, ne mogu u pravilu imati zajednički spojni vod, 
nego će se smatrati, kao da imaju dva ili više vlasnika. 

Više spojnih vodova za jednu nekretninu može se dopustiti 
samo u opravdanim slučajevima uz posebne uvjete, koje od¬ 
ređuje Gradski vodovod. 

Kcd diobe jedne nekretnine ima se u svemu postupati prema 
odredbama ovoga »Pravilnika«. 

20. Gradski vodovod može ograničiti spojni opseg pojedinih ne¬ 
kretnina, ako one nisu spojene s javnom kanalizacijom, a iz 
zdravstvenih i važnih -javnih razloga može uopće uskratiti 
spajanje s javnim vodovodom. 

Vlasnik nekretnine ' nema prava zahtijevati; da se besplatno 
produlji javni vodovod do njegove nekretnine. 


21. Samo Gradski vodovod ima pravo da izvodi spojni vod (član 
17), zaporni organ iza vodomjera, spojnice za kontrolni vodo- 
mjer i da dobavlja sav potrebni materijal. 

Gradski vodovod obavlja i sve potrebne zemljane i građevin¬ 
ske radove — osim popravka ceste — i daje poti’eban građe¬ 
vinski materijal, ako ga prema njegovoj uputi ne dobavi sam 
vlasnik. 

Troškove snosi vlasnik nekretnine. 

Popravak ceste kod novoga spoja i kod povećanja svijetloga 
promjera staroga spoja ide također na teret vlasnika nekret¬ 
nine, a obavlja se po odredbama, koje vrijede za uzdržavanje 
dotične ceste. 

22. Gradski vodovod određuje po svom nahođenju — pošto sa¬ 
sluša vlasnika ili njegova punomoćnika — položaj spojnoga 
voda, a vrstu materijala i njegov svijetli promjer određuje na 
osnovu proračuna instalacije, t. j. prema broju, vrsti i svrsi 
izliva, visinskom položaju i obliku nekretnine. 

Kod prisilnog uvođenja vodovoda odredit će Gradski vodovod 
svijetli promjer spojnoga voda bez obzira na buduće gradnje 
ili proširenja i bez odgovornosti za posljedice. 

23. Vlasnik nekretnine dužan je da položi za troškove oko izvedbe 
spojnoga voda i za uvrštenje vodomjera predujam, koji odredi 
Gradski vodovod. 

Troškovi se obračunavaju prema izvršenim radovima i dobav- 
ljenom materijalu. 

24. Samo Gradski vodovod ima pravo izvoditi popravke i pro¬ 
mjene na spojnom vodu nizvodno do vodomjera. Za obavlja¬ 
nje popravaka nije potrebno dopuštenje vlasnika nekretnine. 
Zaporni organ iza vodomjera dobavlja i ugrađuje Gradski vo¬ 
dovod, ali ga mora uzdržavati i popravljati vlasnik nekret¬ 
nine o svom trošku. To isto vrijedi i za spojnice za kontrolni 
vodom jer, ako su ugrađene iza kućnoga vodomjera. 

Na spojnom vodu ne smiju se praviti nikakve promjene. 

Odvojci pred vodomjerom nisu dopušteni. Izuzetke dopušta u 
opravdanim slučajevima Gradski vodovod; samo on spaja od¬ 
vojak sa spojnim vodom. 

Za prekršaje po ovom članu odgovoran je vlasnik ili posjed¬ 
nik nekretnine. 

25. Svi spojni vodovi u javnom zemljištu ostaju vlasništvom Grad¬ 
skoga vodovoda, iako ih je vlasnik spojene nekretnine platio i 
time stekao pravo da se njima služi. 

Gradski vodovod uzdržava i popravlja ovaj dio o svom trošku, 
ako ga nije oštetio vlasnik nekretnine, njegov punomoćnik ili 
lica, koja se tom nekretninom služe privolom vlasnika. 

Ove odredbe vrijede i za one dijelove vodovoda, koji su vlas¬ 
ništvo Gradskoga vodovoda, a prolaze privatnim zemljištem 
na temelju posebnog ugovora ili uknjižene služnosti. 

26. Izvan javnoga zemljišta Gradski vodovod uzdržava i poprav¬ 
lja đovođnu cijev spoja od građevnoga pravca do prve arma¬ 
ture pred vodomjerom na trošak vlasnika, a ostale dijelove o 
svome trošku, ako ih nije oštetio vlasnik nekretnine ili lica, 
za koja je vlasnik dužan po zakonu jamčiti. 

Za obavljanje popravaka nije potrebno dopuštenje vlasnika 
nekretnine, ali je dužnost namještenika Gradskoga vodovoda 
da njemu ili njegovu zamjeniku najave popravak. 

U hitnim slučajevima, ili kad nije moguće javiti popravak, 
može ga Gradski vodovod izvršiti i bez obavijesti. 

27. Samo Gradski vodovod ima pravo da otvara i zatvara zaporne 
organe na ulici i s obadvije strane vodomjera. 

Vlasnik nekretnine može izuzetno odrediti, da se zatvori za¬ 
porni organ iza vodomjera, ako se pokaže kvar ili se vrše ra¬ 
dovi na kućnoj instalaciji, a pred vodomjerom samo ako na¬ 
stane kvar na vodomjeru. Svako zatvaranje zapornog organa 
pred vodomjerom dužan je vlasnik ili njegov punomoćnik ja¬ 
viti i opravdati u roku od 24 sata. 

Zatvaranje uličnoga zapornog organa strogo je zabranjeno 
(član 118). 

Svako oštećenje na spojnom vodu dužan je vlasnik prijaviti 
Gradskom vodovodu, čim za to sazna. 

28. Materijal i izvedba spojnoga voda određena je u tehničkom 
(III) dijelu ovoga »Pravilnika«. 

IIB. VODOMJERI 

29. Potrošak vode mjeri se vodomjerom, ali ga u naročitim sluča¬ 
jevima može Gradski vodovod odrediti i procjenom. 

Sistem i veličinu vodomjera, i mjesto na kome vodom jer treba 
postaviti, određuje Gradski vodovod, koji prije konačne odluke 
može saslušati vlasnika nekretnine ili njegova punomoćnika. 

, 30. Samo Gradski vodovod ima pravo i dužnost da dobavlja, uvr¬ 
štava i izvrštava, popravlja i uzdržava vodomjere, po kojima 
se potrošačima zaračunava pristojba za vodu. 

Za prvo uvrštenje vodomjera plaća se spojna pristojba, a za 
popravak i uzdržavanje pristojba za upotrebu. 

31. Vodomjer se u pravilu ugrađuje odmah iza građevnoga pravca. 
Tamo gdje zgrada stoji u građevnom pravcu, ugrađuje se vo¬ 
domjer u podrumu tik pročelnoga zida. 

Ako u zgradi nema prikladnoga mjesta u podrumu, ili zgrada 
nema podruma, ili je udaljena više od pet metara od građev¬ 
noga pravca, ili je zemljište još neizgrađeno, smjestit će se 
vodomjer u dovoljno velikoj komori odmah iza građevnoga 
pravca ili ograde. 

32. Mjesto, na kome je smješten vodomjer, mora biti čisto, suho 
i dobro izolirano protiv smrzavanja, hladnoće i topline, te 
osigurano od podzemne i površinske vode. 

Pristup do vodomjera mora biti uvijek slobodan, tako da se 
na njemu može raditi i čitati bez poteškoća. 

U prostoru, u kome se nalazi vodomjer, ne smije se stanovati, 
i on ne smije služiti kao skladište ili spremište. 

33. Gradski vodovod određuje pismenim rješenjem, kako će se iz¬ 
vesti i uzdržavati prostorija ili mjesto za vodomjer i prilaže 
potrebne nacrte s mjerama. 

Kod novogradnja priopćuju se ove odredbe zajedno s rješe¬ 
njem za kućnu instalaciju (član 51) i određuje se, kako će se 
privremeno smjestiti vodomjer, dok se gradnja obavlja. 

Gornji poklopci za komore smiju biti samo od željeza. Svaki 
je drugi materijal zabranjen. 

Gradski će vodovod provesti spoj s javnim vodovodom tek 
onda, kad izvedba bude odgovarala njegovim odredbama i pro¬ 
pisima ovoga »Pravilnika«. 

34. Prostor, sklonište ili komoru za smještaj vodomjera izvodi, 
preuređuje i uzdržava sam vlasnik nekretnine o svom trošku 
(član 33). Njegova je dužnost da se o svom trošku brine za 
čistoću i red u prostoriji, skloništu ili komori (član 118). 

35. Vodomjeri, po kojima se zaračunava pristojba za vodu, moraju 
s obzirom na sistem, baždarenje, osjetljivost i točnost u svemu 
odgovarati državnim propisima, koji postoje. 

Gradski vodovod mora se držati rokova, koji su zakonom pro¬ 
pisani za izmjenu i ponovno baždarenje vodomjera. 

36. Vodom jer se može izmijeniti i prije zakonom određenoga roka, 
a ispitati na mjestu ugradnje može se u svako vrijeme, kad 
god se pokaže potreba da se izmijeni ili ispita. 

Gradski vodovod ima pravo da u spojeve pojedinih potrošača 
ugrađuje o svome trošku nove vodomjere radi ispitivanja si¬ 
stema, ali tako da ne sprečava urednu opskrbu potrošača 
s obzirom na tlak i količinu vode. 

Za izmjenu i ispitivanje nije potrebno dopuštenje vlasnika 
nekretnine ni potrošača, ali će ih Gradski vodovod u pravilu 
o tom naknadno obavijestiti. 

37. Svaka nekretnina mora imati svoj posebni vodomjer, pa i 
onda kad u izuzetnim slučajevima ima zajednički spojni vod 
s drugom nekretninom. 

Kod zajedničkih spojeva odvajat će se temeljni vodovi odmah 
ispred vodomj era prve nekretnine. 

Vodomj eri za drugu nekretninu i za ostale smjestit će se od¬ 
mah iza odvojka, bez obzira na udaljenost nekretnine (uz 
uvjete čl. 19). 

U izuzetnim prilikama, kad se nikako ne bude mogao položiti 
posebni temeljni vod, uvrstit će se na trošak potrošača spo¬ 
redni vodomjer uz naročite uvjete, koje od slučaja do slučaja 
određuje Gradski vodovod. 

Odredbe ovoga člana imaju se primijeniti i kod diobe jedne 
nekretnine. 

38. U opravdanim slučajevima, a na pismeni zahtjev potrošača, 
može Gradski vodovod na jednoj nekretnini osim glavnoga vo¬ 
dom jera ugraditi i sporedni vodomjer, ako osim toga i potro- 
šak mjeren njime iznosi najmanje 45 m 3 za 30 dana. Način 
procjene ovoga potroška određuje Gradski vodovod i donosi o 
tom odluku po svojoj slobodnoj ocjeni. 

Vlasnik nekretnine u pravilu je potrošač i sporednoga vodo¬ 
mjer a, ali uz njegov pismeni pristanak može potrošačem biti 
i drugo lice, koje troši vodu na toj nekretnini, ako položi jam¬ 
čevinu, koju odredi Gradski vodovod. Kao jamčevina može se 
položiti i vinkulirana uložna knjižica Gradske štedionice u 
Zagrebu. 

Potrošači ili ostala zainteresirana lica mogu na jednoj nekret¬ 
nini nadzirati potrošak vode (n. pr. za potrebe kućanstva) 
s pomoću svojih privatnih sporednih vodomjera, ali ih mogu 
ugraditi tek nakon odobrenja Gradskoga vodovoda (član 64). 

Privatne sporedne vodomjere dobavlja, ugrađuje, uzdržava i 
čita sam njihov vlasnik. 

39. Potrošač može otkazati upotrebu sporednoga vodomjera. 
Gradski vodovod može potrošaču, koji nije vlasnik nekretnine, 
na njegov pismeni zahtjev iznova uvrstiti sporedni vodomjer 
na drugoj nekretnini u roku od šest mjeseci nakon otkaza i 
preselenja, a na istoj nekretnini i na istom mjestu u roku od 
godinu dana nakon otkaza. 

Potrošaču, ako je vlasnik nekretnine, može se iznova uvrstiti 
sporedni vodomjer na istom mjestu njegove nekretnine godinu 
dana nakon otkaza. 

Za ponovno uvrštenje moraju biti ispunjeni uvjeti člana 38 
i plaćena posebna »pristojba za ponovno uvrštenje«. 

Vlasnik nekretnine nema prava zahtijevati, da se na njegovoj 
nekretnini ostavi sporedni vodomjer, za koji je spojnu pri¬ 
stojbu platio potrošač-nevlasnik, ako ovaj na to ne pristane 
pismenom izjavom. 

40. Vodomjer i zaporni organ pred njim ostaju i nakon ugradnje 
vlasništvom Gradskoga vodovoda, iako je potrošač platio spojnu 
pristojbu i time stekao pravo da se njima služi. 

To isto vrijedi i za spojnice za kontrolni vodomjer, ako su 
ugrađene pred kućnim vodomjerom. 

Potrošač se mora naročito starati za potpunu zaštitu od smr¬ 
zavanja i ostalih štetnih utjecaja. On je dužan naknaditi svaku 
štetu, koja nastane oštećenjem vodomjera i zapornog organa 
ili spojnica za kontrolni vodomjer, bez obzira na uzroke. Izu¬ 
zete su štete, za koje se može sigurno dokazati, da su ih 
počinili namještenici Gradskoga vodovoda. 

Strogo su zabranjeni svi radovi ili promjene na vodomjeru, 
spojnicama za kontrolni vodomjer ili na zapornom organu 
pred vodomjerom i skidanje plombi (član 118). 

Potrošač uzdržava zaporni organ iza vodomjera i spojnice za 
kontrolni vodomjer — ako su tamo ugrađene —, ali ih ne 
smije ni odstraniti ni premjestiti. Kod izmjene tih armatura 
mora potrošač ugraditi onu vrstu, koju propisuje Gradski vo¬ 
dovod. 

Svako oštećenje mora potrošač prijaviti, čim za to sazna. 

41. Sve odredbe za glavne vodomjere vrijede i za one sporedne 
vodomjere, koje u izuzetnim slučajevima dobavlja, čita i uzdr¬ 
žava Gradski vodovod (član 37 i 38). 

III. IZVEDBA SPOJNIH VODOVA I PRIVATNIH 
VODOVODNIH UREĐAJA (INSTALACIJA) 

III A. IZVEDBA SPOJNOGA VODA 

42. Spoj se izvodi u ravnoj crti, okomito na građevni pravac, s 
malim usponom prema nekretnini, na lako pristupnom mjestu. 
Najmanja dubljina ukapanja cijevi u zemlju izvan zgrade iz¬ 
nosi 1,50 m, u zgradama bez podruma 80 cm, a u podrumima 
30 cm ispod poda. 

43. Spoj mora biti osiguran protiv mehaničkih povreda, onako kako 
određuje Gradski vodovod s obzirom na vrstu materijala i 
mjesne terenske prilike. 

Na mjestu, gdje spojne vodovodne cijevi prolaze kroz zidove 
zgrade ili ograde, ima se oko cijevi izvesti slobodan prostor od 
4 do 5 cm, koji se, pošto se cijev položi, ima zabrtviti konop- 
ljenim užetom i zamazati elastičnom smjesom za izoliranje. 
Na takvim se mjestima ne smije spajati. 

44. Spojni vod ne smije prolaziti mjestima, u kojima bi se mogao 
oštetiti bilo materijal s obzirom na trajnost bilo voda s obzi¬ 
rom na zdravstvene zahtjeve. 

Takva su mjesta: sabirne zahodske jame, đubrišta, smetišta, 
javna i privatna kanalizacija, tresetišta, stovarišta drozge, 
kanali za grijanje i zračenje, dimnjaci, peći itd. 

Gradski vodovod neće u takvim slučajevima izvoditi spoj, sve 
dok se ne uredi mjesto, a nedostaci ne uklone. 

Ako bi se vodovod prisilno uvodio po članu 6 ovoga »Pravilni¬ 
ka«, odstranit će se nedostaci na trošak vlasnika. 

45. Materijal i način izvedbe vodovodnog spoja određuje Gradski 
vodovod i protiv njegovih odluka nema mjesta žalbi. 

Cijevi od olova, bakra i čelične pocinčane cijevi mogu se upo¬ 
trebljavati za spojne vodove, kojima je svijetli promjer naj¬ 
više 40 mm. 

Za vodove većega promjera mogu se upotrebljavati cijevi od 
lijevanoga željeza i čelične cijevi, koje su s obje strane asfalti¬ 
rane i izvana omotane jutom. 


III B. IZVEDBA INSTALACIJA NA NEKRETNINAMA 
IHBa. Proračun i odobrenje za izvedbu 

46. Instalacija na zemljištu ili kućna instalacija počinje odmah 
iza drugoga spoj išta vodomjera. 

Ona se sastoji od glavnih temeljnih vodova, razdjelnih temelj¬ 
nih vodova, ulaznih vodova i dovodnih vodova k pojedinim iz- 
livima. 

47. Sve instalacije na zemljištu ili kućne instalacije izvode za to 
ovlaštena lica, koja su dužna svaku novu instalaciju prijaviti 
na propisanoj tiskanici i zatražiti odobrenje Gradskoga vodo¬ 
voda. 

Izvodioci instalacije dužni su na temelju rješenja podneska za 
spoj (član 18) Gradskom vodovodu predložiti u dva primjerka 
tehnički proračun i projekat instalacije, izrađen i potpisan od 
ovlaštenoga lica i ucrtan u nacrte zgrade. 

Iz nacrta se mora vidjeti raspored temeljnih i uzlaznih vodova, 
svi izlivi i njihovi dovodi sa svim dimenzijama i vrstama ma¬ 
terijala, i sve ugrađene armature. 

Tehnički proračun instalacije i nacrt u svim svojim dijelovima 
i oznakama moraju biti izvedeni prema ustanovama ovoga 
»Pravilnika« i prema posebnim uputama, koje daje i izdaje 
Gradski vodovod. 

Vlasnik mora pismeno očitovati, da je sporazuman s izvođe¬ 
njem prijavljene instalacije. 

Nacrte i tehničke proračune moraju potpisati — osim projek¬ 
tanta — vlasnik, izvodilac instalacije i izvodilac gradnje. 

48. Svaku promjenu na instalacijama, poradi koje se povećava 
broj izlivnih mjesta (jedinica opterećenja), dužan je izvodilac 
instalacije prijaviti Gradskom vodovodu i zatražit za nju odo¬ 
brenje, te prema potrebi priložiti nacrte i tehničke proračune 
(član 47). U nacrtima mora uz tražene promjene biti ucrtana 
i potpuna stara instalacija. 

49. Izvodilac instalacije ne smije započeti izvedbom ili preinakom, 
dok ne dobije odobrenje. Instalacije, koje nemaju odobrenja, 
neće se spojiti s javnim vodovodom. 

Za štete, koje zbog toga nastanu, ne snosi Gradski vodovod 
nikakve odgovornosti, te nije obavezan ni na kakvu naknadu. 




50. Prijave za izvođenje novih instalacija, ili za promjene onih 
koje već postoje, rješavat će u pravilu Gradski vodovod u roku 
od pet radnih dana nakon primitka. Rješavat će se samo pri¬ 
jave sastavljene i obložene po propisu ovoga »Pravilnika«. 

51. Rješenjem prijave po članu 47 do 50 određuje se konačno ve¬ 
ličina spojnog voda i izvedba mjesta za vodom jer (član 22 i 33). 

52. Izmjere, izradu, vrstu i kakvoću instalacionoga materijala pro¬ 
pisivat će Gradski vodovod, tako da odgovaraju stvarnoj po¬ 
trebi i zakonskim normama. 

UIBb. Materijal za instalacije 
Vodovodne cijevi 

53. Za vodovodne instalacije mogu se u pravilu upotrebljavati ci¬ 
jevi od olova, bakra, lijevanoga željeza i čelika. 

Gradski vodovod određuje, koji se materijal u kojem slučaju 
smije upotrebiti. 

54. Olovne se cijevi smiju upotrebljavati prema tlaku u javnom 
vodovodu na mjestu gradnje, i to najviše do: 

1. 40 mm svijetloga promjera, gdje tlak ne prelazi 6 atmosfera, 

— ili 5 atmosfera, ako u instalaciji ima zahodskih 
ispirača na tlak. 

2. 25 mm svijetloga promjera, gdje tlak ne prelazi 7 atmosfera. 
Upotreba olovnih cijevi za instalacije, koje sprovode toplu vo¬ 
du, nije dopuštena. 

55. Za sve tlakove u mreži Gradskoga vodovoda smiju se upotreb¬ 
ljavati bakrene cijevi do svijetloga promjera od 50 mm. 

56. Smiju se ugrađivati čelične pocinčane cijevi do svijetlog pro¬ 
mjera od 50 mm, čelične cijevi asfaltirane ili asfaltirane i pre¬ 
motane jutom sa svijetlim promjerom većim od 50 mm, a ci¬ 
jevi od lijevanoga željeza u svim promjerima. 

Pazonski komadi od lijevanoga željeza mogu se upotrebljavati 
i kod čeličnih cijevi. 

Armature 

57. Kao propusne armature dopušteni su u pravilu zasuni i ven¬ 
tili od lijevanoga željeza, žute mjedi ili crvenoga lijeva. 


56. Dopušteno je da se ugrađuju ove propusne armature: 

1. u instalacijama od čeličnih asfaltiranih cijevi i cijevi od li¬ 
jevanoga željeza u pravilu samo zasuni od lijevanoga željeza. 

2. u instalacijama od olovnih i bakrenih cijevi zasuni i ventili 
od žute mjedi ili crvenoga lijeva. 

3. u instalacijama od pocinčanih cijevi sa svijetlim promjerom: 

a) ispod 40 mm zasuni i ventili od žute mjedi ili crvenoga 
lijeva. 

b) od 40 i 50 mm zasuni od lijevanoga željeza. 

59. Izlivi su sva ona mjesta vodovodne instalacije, koja služe za 
trošenje vode. 

60. Izlivne armature ne smiju uzrokovati velike gubitke tlaka, 
udarce na vodovodne cijevi, neugodan šum i buku po kućnoj 
instalaciji. 

61. Za pojedinačno ispiranje zahodskih školjki smiju se ugrađivati 
zahodski kotlići sa plivačem i ispirači na tlak. 

Gradski vodovod određuje, koje se vrste ispirača na tlak smiju 
ugrađivati. 

Zabranjeno je neposredno spajanje zahodskih školjki s insta¬ 
lacijom. 

62. Za vatrogasne svrhe smiju se ugrađivati samo one vrste hidra¬ 
nata, koje Gradski vodovod upotrebljava za svoju mrežu. 

Svijetli promjer spojnoga voda ili posebnog ogranka za hid¬ 
rant mora iznositi najmanje 50 mm. 

Način ugradnje i uvjete za upotrebu određuje Gradski vodovod. 

63. Vrtni ili kućni požarni hidranti moraju biti neposredno spo¬ 
jeni s glavnim temeljnim vodom. 

Za vrtni hidrant mora se u pravilu izgraditi sklonište s poklop¬ 
cem. Mora biti osigurano, da se vrtni hidrant može potpuno 
isprazniti. 

S vodovima kućnih požarnih hidranata ne smiju se spajati 
drugi izlivi. 

Kućni požarni hidranti imaju se ugraditi u posebna skloništa 
i pokriti staklenim pločama, koje se mogu razbiti. Ova sklo¬ 
ništa treba označiti natpisom »Požarni hidrant« i na njih 
metnuti kratku uputu za upotrebu. 

64. Ugradnju uređaja za smanjivanje ili povećavanje tlaka, zrač¬ 
nih ili tlačnih kotlova i raznih drugih uređaja i naprava do¬ 
pustit će Gradski vodovod samo u opravdanim slučajevima. 

III B c. Izvedba instalacija 

Zaštita javnoga vodovoda od nečiste vode 

65. Kad se spajaju uređaji za grijanje vode, parni uređaji, razne 
tvorničke i tehničke naprave, moraju se ugraditi organi, koji 
pouzdano priječe ulaženje ili sisanje vode iz instalacije u 
mrežu javnoga vodovoda. 

66. Kućna instalacija, koja je spojena s javnim vodovodom, ne 
smije se neposredno spojiti s vlastitim uređajima za dobivanje 
vode i instalacijama ni sa cijevima za odvod vode. 

U koliko su takvi spojevi izvedeni ili se izvedu, oni se moraju 
ukloniti, a ako bi se vlasnici protivili, dat će se ukloniti na 
njihov trošak. 

Sve štete, koje odatle nastanu, idu na teret vlasnika. 

67. Donji rub izliva, koji nema samozapornog uređaja, mora biti 
smješten najmanje 2 cm iznad gornjega ruba otvorenih po¬ 
suda, n. pr. kada za kupanje i ispiranje, itd. 

68. Izlivi, koji su spojeni s otvorenim posudama s pomoću gume¬ 
nih cijevi, n. pr. ručni tuševi, ili n. pr. zahodske školjke, bideti 
itd., moraju biti opskrbljeni samozapornim uređajem, koji pri¬ 
ječi da ulazi voda iz posude u instalaciju. 

69. Posude i rezervoari, koji se pune samozapornim uređajem, mo¬ 
raju imati tako velike prelive, da mogu odvoditi svu vodu, koju 
daje potpuno otvoreni izliv. Izliv za dovod vode mora biti smje¬ 
šten najmanje 2 cm iznad najvišeg vodostaja u posudi. 

70. Zabranjeno je da se dovodi, spojeni s javnim vodovodom, ne¬ 
posredno spajaju s parnim kotlovima, kotlovima i strojevima za 
kuhanje, pranje, čišćenje i bojadisanje, nadalje s hidraulič¬ 
kim napravama, ejektorima, i tome sličnim. 

71. Uređaji, koji se ispituju na vodni tlak, a spojeni su posredno 
ili neposredno s javnim vodovodom, moraju imati — osim mjera 
sigurnosti po članovima 65 do 70 — posebni zaporni organ. 

72. Organi za ispražnjivanje vodova kućne instalacije, vrtnih iz¬ 
liva itd. moraju biti tako smješteni, da ne mogu nikako usisa¬ 
vati ispuštenu vodu natrag u instalaciju. 


73. Uređaji za zaštitu javnoga vodovoda i kućne instalacije od one¬ 
čišćenja moraju biti ugrađeni na pristupnim mjestima i tako 
izvedeni, da se mogu uvijek lako pregledavati. 

Gradski će vodovod takve uređaje pregledavati, te će — ako 
ispravno ne funkcioniraju — smjesta obustaviti davanje vode, 
dok se neispravnost ne ukloni. 

Polaganje cijevi 

74. Cijevi treba polagati u pravcu, u horizontalnom i vertikalnom 
smjeru, na pristupnim mjestima, bez oštrih zavoja. 

Svi vodovi moraju biti pregledno razvrstani i položeni s uspo¬ 
nom. Uzlazni vodovi, koji se ne svršavaju s izlivom, moraju 
imati na kraju zračni kotlić sadržaja najmanje 2 litre. 

75. Temeljni i uzlazni vodovi moraju imati zaporne organe s ispu¬ 
stom za ispražnjivanje, a dovodni vodovi k izlivima zaporne 
organe. 

Ako je više izliva u istom prostoru spojeno s jednim dovodnim 
vodom, a nijedan ne služi za ispiranje zahoda, onda se može 
ugraditi jedan zaporni organ za sve izlive. 

76. Zaporni organi moraju se smjestiti na pristupnim mjestima, 
u posebnim skloništima, ili se moraju kako drukčije zaštititi. 
Zaporni organ na početku kućne instalacije ili instalacije na 
zemljištu smješten je u skloništu za vodom jer. 

77. Cijevi kućnoga vodovoda polažu se u zidovima u posebnim 
usjecima, koji moraju biti tako prostrani, da se cijevi mogu 
bez smetnje ugraditi i zaštititi; sve cijevi — osim olovnih — 
mogu se polagati i nad žbukom. 

Cijevi treba voditi u zidovima prostorija, koje su zaštićene od 
smrzavice, a u vanjskim zidovima s unutarnje strane samo 
onda, kad nije moguće da se vode drugdje. 

Za vođenje cijevi kroz zemlju i razna mjesta imaju se shodno 
primijeniti odredbe člana 42, a s obzirom na zaštitu i higijenu 
odredbe člana 44. 

78. Vodoravno položene olovne cijevi moraju se na zidove pričvr¬ 
stiti svakih 75 cm, okomito položene svaki 1 metar, a bakrene 
i čelične pocinčane cijevi najmanje svaka 2 metra, u oba 
smjera. 

Kuke ili ogrlice moraju se pričvrstiti tako, da čvrsto drže ci¬ 
jevi, a da ih pri tom ne stisnu i ne ozlijede. 

Među cijev i kuku ili ogrlicu mora se umetnuti elastična pod¬ 
loga. Za bakrene cijevi imaju se u pravilu upotrebljavati ba¬ 
krene kuke ili ogrlice. 

79. Kad cijev prolazi kroz zidove zgrade, ima se ostaviti slobodan 
prostor od najmanje 2 cm. 

Na takvim se mjestima ne smiju izvoditi spojevi. 

80. Sve uzidane cijevi moraju biti omotane pustom. 

Cijevi položene u zemlji moraju biti zaštićene od mehaničkih 
ozljeda. 

Olovne cijevi ne smiju doći u dodir sa cementom i vapnenom 
žbukom, a pocinčane sa sadrom. 

81. čelične pocinčane cijevi, koje se polažu u zemlju, moraju se 
asfaltirati ili asfaltirati i omotati jutom, čelične pocinčane ci¬ 
jevi bez asfaltnoga maza i omota mogu se polagati u zemlju 
samo izuzetno (privremeni vodovi). 

Spajanje cijevi i armatura 

82. Sva spojna mjesta moraju biti izvedena besprijekorno. Presjek 
cijevi ne smije biti spajanjem umanjen ili začepljen. 

Svijetli promjer armatura ne smije biti manji od svijetloga 
promjera cijevi. 

83. Spajanje olovnih cijevi međusobno i spajanje njihovo s arma¬ 
turama obavlja se u pravilu mekanim pajanjem. 

Spajanje se može izvesti izravnim pajanjem ili s pomoću spo- 
jišta od mjedi ili crvenoga lijeva. 

Spajanje olovnih cijevi sa željeznim spoj istima nije dopušteno. 

84. Spajanje bakrenih cijevi međusobno i spajanje njihovo s ar¬ 
maturama može se izvesti tvrdim pajanjem, varenjem, ili ra¬ 
stavljivim spojištima s preturnim maticama ili pelešima. 
Spajanje s pomoću mekane pajke nije dopušteno. 

85. Kad se bakrene cijevi spajaju s nastavkom spojišta za pajanje, 
ima se to izvesti pajanjem ili privarivanjem cijevi u nastavak. 
Dubijina ulaza cijevi u cijev ili cijevi u nastavak za pajanje 
ravna se prema propisanoj duljini nareza kod spajanja čelič¬ 
nih pocinčanih cijevi. 

Sastavljanje cijevi sa pelešima ne smije se izvoditi izravnim 
obrubljivanjem cijevi za 90° na mjestu brtvenja. Peleši se ne 
smiju spajati željeznim vijcima. 


86. Spojišta za sastavljanje bakrenih cijevi međusobno i za nji¬ 
hovo spajanje s armaturama moraju biti izvedena od crvenoga 
lijeva ili od žute mjedi. 

Spajanje s pomoću fitinga i peleša od temperovanoga željeza 
ili od čelika nije dopušteno. 

87. Za spajanje bakrenih cijevi, koje imaju cijevni narez, valja 
uzimati fitinge. Cijevni narez na cijevima mora biti utisnut 
posebnim alatom, a nikako ne smije biti urezan. 

88. Prijelaz od cijevi jednog materijala na cijevi drugoga materijala 
—osim željeznih cijevi — smije se izvoditi samo s prelaznim 
komadima od žute mjedi ili crvenoga lijeva. Spojna mjesta mo¬ 
raju biti tako izvedena, da se mogu rastaviti. 

Ako je prelazno mjesto izvedeno u zemlji ili vlažnom prostoru, 
treba ga prema vrsti materijala spojenih cijevi posebno izolirati. 

89. Spajanje čeličnih pocinčanih cijevi međusobno i spajanje nji¬ 
hovo s armaturama izvodi se s pomoću fitinga sa cijevnim na- 
rezom ili s pomoću peleša od temperovanoga željeza ili čelika. 
Sva spojna, mjesta izvedena narezima moraju se zaštititi od 
korozije potrebnom izolacijom, ali tek nakon pokusa na tlak. 
Za brtvenje spojnih mjesta ne smije se upotrebljavati mate¬ 
rijal štetan za zdravlje. 

Savijanje pocinčanih cijevi bilo u hladnom bilo u vrućem sta¬ 
nju nije dopušteno. 

Zarđale cijevi ne smiju se ugrađivati, a cijevi s oštećenom za¬ 
štitnom naslagom cinka moraju se posebno zaštititi. 

90. Asfaltirane, i asfaltirane i jutom omotane čelične cijevi mogu 
se međusobno spajati varenjem, kolčacima ili pelešima, a ci¬ 
jevi od lijevanoga željeza kolčacima ili pelešima. 

Sva spojna mjesta čeličnih cijevi moraju se nakon pokusa na 
tlak izolirati izolacijom, koja odgovara izolaciji cijevi. 

Spojna mjesta lijevanih željeznih cijevi s pelešima moraju biti 
izolirana, ako su položena u zemlju. 

Uzemljenje električnih vodova 

91. Spajanje munjovodnih vodova, rađio-aparata i drugih elek¬ 
tričnih vodova s cijevima javnoga vodovoda ili kućne vodovodne 
instalacije smije se izvoditi prema postojećim propisima uz po¬ 
sebno odobrenje Gradskoga vodovoda. 

III Cd. Ispitivanje instalacija 

92. Izvodilac instalacije dužan je prijaviti Gradskom vodovodu do¬ 
vršenje nove ili promjenu stare instalacije, radi ispitivanja. 
Ispitivanje vrše organi Gradskoga vodovoda, i ono će započeti 
najkasnije tri radna dana nakon primitka prijave. Zazidava- 
nje i zatvaranje instalacije može započeti nakon uspješno 
obavljenog ispitivanja, a najranije četiri radna dana nakon 
primitka prijave. 

Dopušteno je ispitivanje pojedinih dijelova izvedene instala¬ 
cije prema dispozicijama, koje odredi Gradski vodovod. U tom 
se slučaju mora cijela instalacija nakon dovršenja iznova ispi¬ 
tati, da se kontroliraju spojna mjesta pojedinih dijelova insta¬ 
lacije. 

Ispitivanje se vrši u nazočnosti izvodioca instalacije ili nje¬ 
gova punomoćnika. 

Sva potrebna sredstva i pomoćnu radnu snagu mora organima 
Gradskoga vodovoda dati izvodilac instalacije. 

93. Na instalaciji se ispituje nepropustljivost svih dijelova, izvedba 
i ugrađeni materijal. 

Ispitivanje nepropustljivosti vrši se kod hidrauličkoga tlaka od 
20 kg/cm 2 , a traje tako dugo, dok se svi dijelovi instalacije ne 
pregledaju. Ako instalacija ne izdrži pritisak ili inače ne od¬ 
govara, dužan je izvodilac instalacije ukloniti nedostatke. Na¬ 
kon toga ponavlja se postupak po članu 92. 

Za svako ponovljeno ispitivanje plaća se posebna pristojba. 
Organ Gradskoga vodovoda ima pravo da za ispitivanje izreže 
od ugrađenih cijevi probne komade (ogletke) i neka spojna 
mjesta izvedena pajanjem ili varenjem. 

Takva oštećenja ne popravlja Gradski vodovod i ne plaća za 
njih nikakve naknade. 

94. O uspjehu ispitivanja sastavlja organ Gradskoga vodovoda za¬ 
pisnik. Samo ona instalacija, koja odgovara propisima ovoga 
»Pravilnika«, spojit će se s javnim vodovodom. U protivnom 
slučaju neće se spajanje dopustiti tako dugo, dok izvodilac In¬ 
stalacije ne ukloni nedostatke. 

Za štete, koje nastanu, ako se spajanje uskrati, ne snosi Grad¬ 
ski vodovod nikakve odgovornosti. 

Ispitivanjem instalacije ne preuzima Gradski vodovod ni nje¬ 
govi organi nikakva jamstva za kućnu instalaciju ili instalaciju 
na nekretnini. 


IV. TROŠENJE VODE 
IVA. ČITANJE VODOMJERA 

95. Potrošak vode mjeri se u pravilu vodomjerom, a određuje se 
prema razlici stanja brojila na kraju i početku razdoblja. 

Na vodomjeru se čitaju samo cijeli kubični metri (m 3 ). 
Gradski vodovod može odrediti, da se stanje brojila zaokruži 
i na nekoliko m 3 prema gore ili prema dolje. Način zaokruži¬ 
vanja ne smije biti na štetu ni potrošača.ni Gradskoga vo¬ 
dovoda. 

96. Ako vodomjer stane, ili ne pokazuje ispravno, ili zabilježi ko¬ 
ličinu, koja se izgubila beskorisno na samom vodomjeru, ili 
nizvodno iza vodomjera, a i u svakom drugom slučaju, kad se 
ne može odrediti količina potrošene vode, ustanovljuje Grad¬ 
ski vodovod potrošenu količinu vode procjenom. 

Kao osnova za procjenu služi u pravilu srednji dnevni potro¬ 
šak izračunan prema potrošku u prošla tri razdoblja, koja 
ukupno smiju iznositi najviše oko tri mjeseca. Ako vodomjer 
još nije tri mjeseca u pogonu, ili uopće postoje poteškoće u 
procjenjivanju, onda se potrošena količina ustanovljuje onako 
kako odredi Gradski vodovod. 

Potrošak se može odrediti i prema potrošku slijedećega raz¬ 
doblja. i 

97. Vodomjere čitaju namještenici Gradskoga vodovoda, koji su za 
taj posao naročito određeni. Oni imaju službenu legitimaciju 
s fotografijom ili posebni pismeni nalog, koji na zahtjev po¬ 
trošača ili njegova zamjenika moraju pokazati. 

Stanje brojila na vodomjeru redovito se čita u pravilnim vre¬ 
menskim razdobljima, a može se čitati i u svako drugo vrije¬ 
me, kad god je potrebno. 

Promjene u načinu čitanja određuje Gradski vodovod uz pret¬ 
hodnu javnu obavijest. 

98. Potrošač mora Gradskom vodovodu javiti, kod koga se nalazi 
ključ prostorije za vodomjer, i tako omogućiti pristup radi či¬ 
tanja i popravaka (član 32). 

Ako potrošač to ne učini ili na koji drugi način spriječi prvo 
— redovito — čitanje vodomjera za jedno razdoblje, ostavit će 
mu namještenik Gradskoga vodovoda pismenu opomenu, u ko¬ 
joj će označiti dan i sat slijedećeg čitanja. Ne bude li i ovo 

drugo čitanje moguće, odredit će se potrošak procjenom i ob¬ 
računati točno kod slijedećeg čitanja, a potrošaču će se zara¬ 
čunati stvarni troškovi drugog čitanja. 

Potrošači, koji silom sprečavaju čitanje vođomjera, kaznit će 
se novčanom kaznom (član 118). 

Vlasnici kuća, koje neko vrijeme ostaju nenastanjene, mogu 
postupati po članu 99. 

99. Vlasnik nekretnine može otkazati uzimanje vode. Otkaz se daje 
pismeno, a može biti trajan ili privremen. 

Trajno se može otkazati uzimanje vode samo za neizgrađena 
zemljišta, a privremeno samo za zgrade, u kojima se ne sta¬ 
nuje i koje se ne upotrebljavaju. 

Ako otkaz ima trajati najviše tri mjeseca, zatvorit će se ulični 
zaporni organ; kod duljega roka izvadit će se osim toga i vo- 
domjer. Za ponovnu ugradnju plaća se posebna pristojba. 

Za vrijeme otkaza, koji traje dulje od tri mjeseca, ne plaća se 
pristojba za upotrebu vođomjera. 

Ispitivanje vođomjera 

100. Potrošač može zahtijevati, da se vodomjer ispita, ako sumnja 
o njegovoj ispravnosti, ali svoj zahtjev mora dostaviti pis¬ 
meno. 

Vodomjer se ispituje na baždarnici Gradskoga vodovoda, a 
pri tome može biti potrošač ili njegov punomoćnik. Početak 
ispitivanja određuje se dogovorom, ali ono mora početi i biti 
dovršeno onoga dana, kad je vodomjer izvršten. Ako potrošač 
ne želi biti pri ispitivanju ili ne stigne u dogovoreno vrijeme, 
ispitivanje će se početi bez njega, i on nema prava da prigo¬ 
vara rezultatu. 

Rezultatu ispitivanja mora se pokoriti i Gradski vodovod i po¬ 
trošač, bez prava na žalbu. O rezultatu ispitivanja daje se pis¬ 
mena obavijest. 

101. Uzima se, da vodomjer radi ispravno, ako mu pogreška nije 
veća od + 5%. 

Pogreška se istražuje od donje granice točnosti do 100% pro¬ 
toka, i to samo za one protoke, koje za redovito baždarenje 
određuju državni propisi. 


Kod pogrešaka većih od + 5% ispravlja se zaračunana pri¬ 
stojba za vodu prema visini ustanovljene pogreške, dakle na 
štetu ili u korist Gradskoga vodovoda ili potrošača. Za obračun 
vrijedi najveća pogreška između donje granice točnosti i 100% 
protoka. 

Pristojba se može ispraviti samo za vrijeme, u kojemu je 
vodomjer neispravno pokazivao, ali najviše za onoliko posljed¬ 
njih razdoblja, koliko ih ukupno iznosi oko 90 dana, pa sve do 
dana kad je ispitivanje obavljeno. 

Gradski vodovod određuje vrijeme neispravnoga pokazivanja 
prema razmjeru potroška. 

102. Ako vodomjer pokazuje sa pogreškom do najviše + 5%, plaća 
potrošač, koji je tražio ispitivanje vođomjera, posebnu pri¬ 
stojbu. Gradski vodovod može tražiti prije ispitivanja predu¬ 
jam, koji se nakon ispitivanja vraća, zadržava ili obračunava. 

IV B. OBRAČUNAVANJE I PLAĆANJE PRISTOJBI 

103. Obavijesti ili računi za potrošenu vodu i pristojbu za upotrebu 
vođomjera izdaju se na potrošača i dostavljaju u razdoblju, 
koje dolazi iza onoga u kome je obavljeno čitanje. 

104. Računi za vodovodnu pristojbu, a i svi ostali računi, koje iz¬ 
daje Gradski vodovod, naplaćuju se u roku od 15 dana nakon 
obavještenja. Nakon toga roka mogu se računati zatezni ka¬ 
mati od 5%, a neplaćene pristojbe mogu se utjerati i admi¬ 
nistrativnim izvršenjem (ovrhom). Kao dan obavještenja sma¬ 
tra se onaj dan, kad je obavijest dostavljena potrošaču ili 
predana u stanu, a kod dostave poštom dva dana uza datuma 
poštanskoga žiga. 

Gradski vodovod određuje način ubiranja pristojbi (inkasa). 

105. Prigovori visini zaračunane vodovodne pristojbe imaju se pre¬ 
dati pismeno kod Gradskoga vodovoda u roku od 15 dana, ra¬ 
čunajući od dana obavještenja. Kasnije predani prigovori neće 
se uzimati u obzir. 

Predani prigovor ne odgađa plaćanje računa po članu 104. 
Prigovori visini zaračunane vodovodne pristojbe s pozivom na 
pokazivanje privatnih vođomjera neće se uzimati u obzir, a ni 
u kojem se slučaju neće obračunavati pristojba prema poka¬ 
zivanju takvih vođomjera. 


106: Pristojba za vodu, koja je prošla vodomjer i izgubila se besko¬ 
risno, mora se platiti. 

Gradski vodovod može međutim na temelju pismenoga prigo¬ 
vora ili iz svoje pobude brisati pristojbu za previše potrošenu 
vodu, ako se sigurno dokaže, da je voda potrošena za gašenje 
požara ili se beskorisno izgubila, jer je puklo staklo ili je cu¬ 
rilo drugo spojište na vodomjeru. 

Pristojba se može brisati samo onda, ako stranka preda pis¬ 
menu prijavu 24 sata nakon požara. 

Ako je vodomjer curio poradi smrzavice ili krivnje potrošača, 
pristojba se ne može brisati. 

107. Odbor za gradska poduzeća može, uzevši u obzir višu silu kao 
izuzetan .slučaj, a na prijedlog i po procjeni Gradskoga vodo¬ 
voda, brisati djelomično ili potpuno pristojbu za beskorisno 
potrošenu vodu. 

Brisanje se može odnositi samo na jedno razdoblje. 

108. Brisana pristojba, koja je već plaćena, odobrava se u nared¬ 
nim razdobljima sve dok nije potpuno iscrpena, a može se 
nakon odobrenja brisanja povratiti i u gotovu novcu, bez 
kamata. 

109. Promjena vlasništva jedne nekretnine ima se odmah pismeno 
prijaviti. Novi vlasnik jamči Gradskom vodovodu za sva du¬ 
govanja svoga prethodnika. On preuzima i sve obaveze, koje je 
njegov prethodnik učinio prema Gradskom vodovodu ili pre¬ 
ma svojim susjedima s obzirom na davanje vode i spojne vo¬ 
dove. 

Gradski vodovod dužan je vlasnika nekretnine ili lice, kome je 
vlasnik dao punomoć, obavijestiti pismeno o eventualnom du¬ 
govanju i učinjenim obavezama. 

110. Potrošač može interesentima, koji troše vodu preko njegova 
i vodomjera, zaračunati »Pravilnikom« propisanu pristojbu za 

vodu razmjerno prema njihovu potrošku, t. j. s obzirom na 
ono, za što se voda troši. 

Ovaj obračun je privatno-pravne naravi. 

IV C. NADZOR NAD POTROŠKOM VODE 

111. Gradski vodovod ima pravo da pregledava kućne instalacije i 
nadzire trošenje vode. On može da određuje sve šta je po¬ 
trebno, da se svako privatno ili javno trošenje vode svede na 
razumnu mjeru. 

Trošenje vode bez ovlasti 

112. Svako trošenje vode bez ovlasti strogo je zabranjeno. 

Kao trošenje bez ovlasti smatra se: 

1. odvajanje bilo kakvih spojeva pred vodomjerom bez dopu¬ 
štenja Gradskoga vodovoda. 

2. hotimično kvarenje vodomjera. 

3. otvaranje zapornog organa na ulici ili pred vodomjerom, 
kad su zatvoreni radi kazne. 

4. oštećenje plombi na vodomjeru, zapornim organima i spoj¬ 
nicama za kontrolni vodomjer, 

5. davanje spojeva susjednim nekretninama bez dopuštenja 
Gradskoga vodovoda. 

6. uzimanje vode iz hidranata javnoga vodovoda za privatne 
potrebe. 

7. uzimanje vode iz javnih bunara za polijevanje vrtova, ili u 
obrtnim i industrijskim poslovima, ili otpremanje u drugu 
općinu bez dopuštenja Gradskoga vodovoda. 

8. uzimanje vode iz vatrogasnih vodova zbog kojeg drugog raz¬ 
loga. 

9. uopće svako uzimanje vode, koja ne prolazi vodomjerom. 
Izuzeci su dopušteni samo u slučaju požara. 

Zanemarivanje i pregled instalacija 

113. Da se ne bi rasipavala voda, zabranjeno je zanemarivati kućnu 
instalaciju ili ostavljati izlive otvorene. 

Nadzorno osoblje Gradskoga vodovoda pregledavat će insta¬ 
lacije, ako se za to pokaže potreba. Ono će upozoravati po¬ 
trošače na eventualne nedostatke, a davat će i pismene opo¬ 
mene, ako bi redoviti potrošak bio znatno prekoračen. Pre¬ 
gled instalacije nije obavezan za Gradski vodovod, a isto tako 
ni pismena opomena. 

Ako nastane suša, velik požar ili druge poteškoće u dobavi 
vode, može se po odredbama ovoga »Pravilnika« postupati pro¬ 
tiv potrošača, koji zanemaruju svoje instalacije, i zapriječiti 

najstrožim mjerama rasipavanje vode. To isto vrijedi i za po¬ 
lijevanje ukrasnih vrtova (član 118 i 119). 

114. Potrošači mogu i sami tražiti pregled instalacije i kontrolu 
potroška kontrolnim vodomjerom. 

Gradski vodovod obavljat će u pravilu takve preglede, a kon¬ 
trolni vodomjer ugrađivat će tamo, gdje je to moguće. 

Za pregled i kontrolu kontrolnim vodomjerom, koje zahti¬ 
jeva sam potrošač, plaća se unaprijed posebna pristojba. 


V. PRELAZNE ODREDBE 

115. Sve zgrade, koje po odredbama ovoga »Pravilnika« imaju 
uvjete za spajanje, moraju se spojiti s javnim vodovodom u 
roku od šest mjeseci. 

Za zgrade, koje već dobivaju vodu sa susjedne nekretnine, 
uvrstit će Gradski vodovod po uvjetima člana 37 u roku od 
tri mjeseca posebne vođomjere, ako to vlasnik spoja zahtijeva 
i ako se vlastiti spoj ni vodovi za te zgrade ne mogu zbog teh¬ 
ničkih razloga provesti. 

Svi rokovi se računaju od dana pismenog upozorenja. 

Troškove snose vlasnici onih nekretnina, za koje se uvrste 
posebni vodomj eri. 

116. Komore i prostorije za vođomjere, koje ne odgovaraju odred¬ 
bama ovoga »Pravilnika«, imaju se preuđesiti po uputama 
Gradskoga vodovoda u roku od godinu dana nakon pismenog 
upozorenja. 

117. Sporedni vodomjeri, koji se zateku ugrađeni uz glavni vodo¬ 
mjer na jednoj nekretnini onoga dana, kad ovaj »Pravilnik« 
počne vrijediti, ostaju i dalje ugrađeni, a njihovi najamnici 
ostaju i dalje potrošačima Gradskoga vodovoda. Od potrošača- 
nevlasnika može Gradski vodovod zahtijevati, da polože jam¬ 
čevinu prema članu 38. 

Kod otkaza potroška ili vodomjera, preselenja ili promjene 
potrošača postupat će se po članu 39 i 99. Za sporedne vodo- 
mjere moraju biti ispunjeni uvjeti člana 38. 

VI. KAZNE I PRISTOJBE 

VIA. KAZNE 

118. Za prekršaje odredaba ovoga »Pravilnika« može Gradsko po¬ 
glavarstvo u Zagrebu odrediti novčanu kaznu do 500.- dinara, 
uz pravo žalbe na neposrednu višu vlast. 

Visina kazne saopćava se pismeno. 

Novac ubran za novčane kazne ulazi u »Ubošku zakladu Op¬ 
ćine grada Zagreba«. 

Ako bi prekršaj bio i inače kažnjiv, može Gradski vodovod — 
bez obzira na novčanu kaznu — prekršioca i kazneno progo¬ 
niti. 

119. Gradski vodovod može nakon prethodne obavijesti obustaviti 
davanje vode, ako potrošač prekrši ili ne izvrši njegove od¬ 
redbe ili propise ovoga »Pravilnika«. 

Ako računi nisu plaćeni, može se davanje vode obustaviti naj¬ 
ranije 30 dana, pošto je plaćanje dospjelo. Izuzeti su slučajevi 
trošenja vode bez ovlasti i rasipavanje, kod kojih se davanje 
može obustaviti čim se to ustanovi, a isto tako i oni slučajevi, 
za koje je u ovom »Pravilniku« izrično drukčije određeno. 

U svim se slučajevima otvara pritok vode tek nakon uplate 
računa i pristojbe za ponovno otvaranje pritoka, odnosno na¬ 
kon izvršene odredbe. 

Davanje vode može se obustaviti samo na pismeni ili usmeni 
nalog ravnatelja Gradskoga vodovoda, njegova zamjenika ili 
činovnika, koji je za to dobio od ravnatelja naročito ovlaštenje. 

120. U svima slučajevima odgovoran je Gradskom vodovodu po¬ 
trošač označen u članu 8. 

VIB. PRISTOJBE 

121. Voda se plaća prema stvarnom potrošku, bez obzira na ono, 
za što se troši, uz pristojbu, koju za kubični metar odredi 
Gradsko vijeće. 

122. Za trošenje vode mimo vodomjera po članu 112, točka 1, 2, 6, 
7, 8 i 9 plaća potrošač, bez obzira na trajanje i na novčanu 
kaznu, deseterostruku pristojbu za vodu posljednjih 90 dana; 
ako potrošač još nije bio tako dugo spojen s javnim vodovo¬ 
dom onda plaća deseterostruku pristojbu od dana spajanja. 

123. Potrošač plaća Gradskom vodovodu, bez obzira na novčanu 
kaznu, svaku stvarnu štetu, koja nastane oštećenjem ili kra¬ 
đom cijevi, armatura i aparata. 

124. Pristojbe za prvo uvrštenje vodomjera, glavnih i sporednih 
(član 41), za njihovu upotrebu (član 30) i ispitivanje na baž- 
đarnici (član 102) određuje Gradsko vijeće. 

Pristojbe za vodomjere veće od 100 mm promjera, za speci¬ 
jalne vodomjere i za sve ostale slučajeve određuje Gradski 
vodovod u svakom konkretnom slučaju posebno. 


VII. ZAVRŠNE ODREDBE 

125. Zaključkom Gradskoga vijeća Općine grada Zagreba od 29 V 
1935, član 551, ustanovljena je za sada pristojba za vodu od 
1,35 dinara po kubičnom metru (10 hektolitara — 1000 litara), 
i pristojbe za prvo uvrštenje, upotrebu (član 30) i ispitiva¬ 
nje vodomjera na bažđarnici (član 102), kako su navedene u 
tabeli I. 

Ovaj zaključak je po povoljnom prijedlogu Kr. banske uprave 
Savske banovine od 13 VII 1935 br. 23.824-V-1935 i mišljenju 
Ministarstva građevina od 29 VII 1935 br. 25.955 odobrilo Mi¬ 
nistarstvo financija rješenjem od 16 IX 1935 br. 8.391. 

126. Ovaj »Pravilnik« stupa na snagu, kad ga odobre nadležne 
vlasti i pošto ga prije toga prihvati Gradsko vijeće Općine 
grada Zagreba, a dobiva obaveznu snagu petnaest dana nakon 
objavljenja u službenom listu Savske banovine. 

127. Ovaj »Pravilnik« postaje obaveznim za sve potrošače Gradskoga 
vodovoda u Zagrebu, čim stupi u život. Time prestaje vrijediti 
dosadašnji »Naredbenik i cjenik za uporabu vode iz vodovoda 
slob. i kr. glav. grada Zagreba« od 1893 godine, sa svim kas¬ 
nijim nadopunama. 



— 38 — 


— 39 — 





Broj 92.532-IA-1937 


PREDLOG JE USVOJEN NA SJEDNICAMA GRADSKOGA VIJEĆA 
od 16 201 1936 čl. 13 i od 2 VI 1937 čl. 10. 

GRADSKO POGLAVARSTVO 

U Zagrebu, 14 lipnja 1937. 

Po ovlaštenju 

Pretsjeđnika gradske općine 

M- Poglavar otsjeka: 

Gradski senator: 
u. z. 

Dr. HONDL v. r. 


Na osnovu § 127 Zakona o gradskim opštinama odobravam ovaj Pra¬ 
vilnik za izvedbu privatnih vodovodnih uređaja i davanje vode iz 
javnog vodovoda Opštine grada Zagreba, prihvaćen na seđnicama 
gradskog veća u Zagrebu pod 8947 od 16 XH 1936 g. br. 92532 od 
14 VI 1937. 


IV br. 4332 
25 IX 1937 god. 
Beograd 


Ministar unutrašnjih poslova, 
Dr. KOROŠEC v. r. 


M. P. 



Primjedba. »Pravilnik za izvedbu privatnih vodovodnih uređaja 
i davanje vode iz javnoga Vodovoda Općine grada Zagreba« štampan 
je kao poseban prilog »Narodnih Novina« br. 285 od 16 XII 1937, 
a štamparske pogreške ispravljene su u broju 294 od 29 XII 1937. 

VODOVOD OPĆINE GRADA ZAG REB A 

DRUGI DIO: 


POSEBNE PRISTOJBE 

I. IZUZETNE USLUGE I RADOVI 


1. Za neke izvanredne usluge i radove, koje Gradski vodovod čini 
potrošačima, predviđeno je u »Pravilniku« plaćanje posebnih 
pristojba. 

2. Visinu pristojba propisao je Gradski vodovod na temelju člana 
124 »Pravilnika« u sporazumu s Odborom za gradska poduzeća. 


n. VISINA POSEBNIH PRISTOJBA 

3. Propisane su slijedeće pristojbe: 

1. za ponovno uvrštenje vodomjera (čl 

39 i 99) . 

2. za ponovno otvaranje pritoka vode, 
kad je davanje obustavljeno poradi 

kazne (čl. 119).dvomjesečna upotreb- 

nina za vodomjer. 

3. za troškove drugog neuspjelog po¬ 
kušaja čitanja vodomjera (čl. 98) Din 10.— 

4. za pregledavanje i kontrolu vodo¬ 

vodne kućne instalacije kontrolnim 
vodomjerom, kad to potrošač izri¬ 
čito traži (čl. 114).Din 25.— 

5. za svako ponovljeno ispitivanje in¬ 

stalacije, ako se kod prvog pronađe, 
da instalacija ne odgovara propi¬ 
sima »Pravilnika« (čl. 93) .... temeljna pristojba 

Din 50.— 
i za svaki izliv 
Din 5.— 

Pristojba pod 5. plaća se unaprijed. 

4. Sve pristojbe pregledno su sastavljene u tabeli II. 


dvomjesečna upotreb- 
nina za vodomjer. 

TABELA II. (posebne pristojbe) 

TREĆI DIO: 


UPUTE ZA TRAŽENJE SPOJNOG VODA, IZVEDBU 
I PRORAČUN KUĆNE VODOVODNE INSTALACIJE 











1 


I. UVOD 

1. Novim »Pravilnikom« bitno se mijenja dosadašnja praksa kod 
spajanja nekretnina s javnom vodovodnom mrežom. Zgrada 
ili zemljište moći će se spojiti samo na temelju pismenog pod¬ 
neska, skice i tehničkog proračuna instalacije, koje odobri 
Gradski vodovod. Zato se treba pobrinuti, da skice 
i proračun budu na vrije me gotovi. 

Dogotovljene instalacije pregledavat će organi Gradskoga vo¬ 
dovoda i davati dozvole za upotrebu. 

2. Ove promjene zahtijevale su reorganizaciju poslovanja Grad¬ 
skoga vodovoda, pa su zato izrađene »Upute«, da se potroša¬ 
čima olakša posao (vidi članove 15 i 47, stav 4 »Pravilnika«), 
U njima je razjašnjen ne samo administrativni postupak, nego 
su i naročito savjesno izrađeni tehnički podaci s primjerima, 
koji će izvanredno pojednostaviti proračun i skiciranje insta¬ 
lacija. 


II. ADMINISTRATIVNE UPUTE 
II A. SPOJNI VOD 

3. Spoj s javnom vodovodnom mrežom traži se na tiskanici, koja 
je u četvrtom dijelu ove knjige označena s »A«. Kopija uz ovu 
tiskanicu ostaje podnosiocu za njegove potrebe. 

4. Na tiskanici »B«, koja se također nalazi u četvrtom dijelu, od¬ 
govara Vodovod može li se nekretnina spojiti. Ako to nije mo¬ 
guće, saopćit će se podnosiocu razlozi, ili će se postaviti uvjeti, 
pod kojima će spajanje biti moguće. Nema li zapreka spajanju, 
Vodovod će podnosiocu saopćiti i tlak u javnoj vodovodnoj 
mreži i priložiti tiskanice za proračun instalacije, koje su u 
četvrtom dijelu označene sa »C«. 

Odgovor Vodovoda zajedno s tiskanicama treba predati ono¬ 
me, tko će izvoditi — odnosno projektirati — vodovodnu in¬ 
stalaciju, da u 2 primjerka izradi skice i tehnički proračun. 

5. Oba ispunjena i izrađena primjerka valja poslati Vodovodu, 
koji će ih odobriti, ako budu u skladu s propisima. Ujedno će 
Vodovod odrediti promjer i materijal spojnoga voda, mjesto 
i izvedbu prostorije za vodomjer (vidi nacrte u četvrtom di¬ 
jelu) i visinu svote, koja se ima platiti unaprijed (predujam). 
Sve ovo saopćit će se podnosiocu pismeno na tiskanici prema 

uzorku »D« i vratiti mu jedan potvrđeni primjerak skica i teh¬ 
ničkog proračuna. Drugi primjerak ostaje u arhivu Gradskoga 
vodovoda. 

6. Kad interesent plati unaprijed određenu svotu (predujam), 
počet će se izvedbom spoj noga voda i dogovorno odrediti mje¬ 
sto, gdje će se postaviti vodomjer, kojim će se mjeriti voda za 
gradnju. 

Voda za gradnju plaća se po stvarnom potrošku. 

IIB. KUĆNA VODOVODNA INSTALACIJA 

7. Kad instalacija bude dovršena, izvodilac instalacije javit će to 
Vodovodu i navesti, kad se može pregledati. 

Prvi pregled je besplatan. 

O uspjehu pregleda, bez obzira kakav je, izdat će se pismena 
potvrda na tiskanici prema uzorku »E«. 

8. Ako instalacija ne bude ispravna, morat će izvodilac popraviti 
nedostatke prema uputama Gradskoga vodovoda i zatražiti po¬ 
novni pregled, kad svrši popravak. 

Za svaki ponovljeni pregled plaća se unaprijed posebna pri¬ 
stojba. 

9. Samo uredna i ispravna instalacija spojit će se s javnim vodo¬ 
vodom. 


III. TEHNIČKI PODACI I PRORAČUN KUČNE 
INSTALACIJE 

HIA. OPĆENITO 

10. Na temelju člana 18 i 47 »Pravilnika« izrađeni su podaci kakve 
se vrste vodovodnih cijevi smiju upotrebljavati i podaci o iz- 
vađanju nacrta i proračuna za kućne instalacije. 

11. Podaci o proračunu odnose se na normalne kućne instala¬ 
cije. Sve ostale instalacije treba izvesti prema posebnim upu¬ 
tama. U pojedinačnim prilikama trebat će se za takve posebne 
upute obratiti na Gradski vodovod. 

12. Za označivanje vodovodnih cijevi, armatura i raznih uređaja 
kućne instalacije uzete su oznake prema njemačkim industrij¬ 
skim normama (DIN), a navedene su na listovima 1 do 5. 

13. Za izvađanje instalacije smiju se upotrebljavati vodovodne ci¬ 
jevi prema podacima listova 6 do 9. 


HI B. JEDINICE OPTEREĆENJA I KOLIČINE VODE 

14. Prema količini vode i načinu upotrebe dobiva svaki izliv svoj 
broj jedinica opterećenja. 

Za jedinicu opterećenja uzet je izlivni ventil 'A”, kod odu¬ 
zimanja vode od 0,4 l/s. 

15. Jedinice opterećenja pojedinih izliva, navedene na listu 10/a, 
primjenjuju se, kad se određuje zajednička količina vode kod 
računanja instalacije s više izliva. 

Ako se instalacija izvađa samo za jedan izliv, onda se količina 
vode, mjerodavna za njezino računanje, uzima prema listu 

10 b. 

16. Za proračun instalacije mjerodavna je količina vode, što u 
l/s proteče cijevima, kad u isti čas radi najveći broj izliva. 

Ta je količina vode izvedena u zavisnosti o broju jedinica opte¬ 
rećenja kako je to prikazano na listu 10/c. Pod I je prikazan 
odnošaj između jedinica opterećenja i količina vode, kad se 
izvodi kućna instalacija sa zahodskim ispiračima na kotlić, a 
pod H, kad se izvodi sa zahodskim ispiračima na tlak. 


HIC. GUBICI TLAKA 


in C a. Ravne cijevi 


17. Gubici tlaka u ravnim cijevima izračunati su za količine vode 
prema listu 10/c po formuli Langa: 



v 2 
2 ~g 


(°’° 09 +w 


0,0019 X 
V v ■ d ) 


R = gubitak tlaka u m v. s. po m cijevi 
v — brzina u m/s 
g — akceleracija u m/sec- 


d — svijetli promjer cijevi u m 

0,009 = empirička vrijednost, koja uzima u račun žilavost vode 
kod temperature od + 10° C 
a — koeficijent hrapavosti; on iznosi: 

0,0015 za olovne i bakrene cijevi, a 
0,002 za čelične. 

18. Gubici tlaka za bakrene cijevi 0 13 mm, 0 19,5 mm i 0 25 mm 
nisu navedeni na listu 12, jer se mogu uzeti iz gubitaka za 
olovne cijevi 0 13 mm, 0 20 mm i 0 25 mm na listu 11. 

19. Gubici tlaka u čeličnim cijevima, list 13, izrađeni su za če¬ 
lične cijevi navedene u listu 7|a. 

20. Za čelične cijevi, navedene u listu 6/c i listu 7/b, i za cijevi 
od lijevanoga željeza 040 mm i 0 50 mm mogu se u praktič¬ 
nom računanju upotrebiti isti gubici tlaka kao na listu 13. 

m C b. Armature i spojišta 

21. Gubici tlaka u armaturama i spojistima izračunati su po 
formuli: 



h — gubitak tlaka u m v. s. 

£ = ukupni koeficijent otpora 
v —brzina u m/s 
g = akceleracija u m/sec 2 . 

Na listu 14/a navedeni koeficijenti otpora g obuhvataju i gu¬ 
bitke u spojnim mjestima armatura i spojišta sa cijevima. 

22. Cijevi istih naziva izvedene od raznoga materijala imaju raz¬ 
ličite svijetle promjere, a prema tome i različite brzine pro¬ 
tjecanja kod iste količine vode. Stoga su brzine, mjerodavne 
za računanje gubitaka u armaturama, svedene na normalne 
svijetle promjere njihovih sjedala, kako to pokazuje list 14/b. 
Prema tim brzinama mogu se naći gubici tlaka u armatura¬ 
ma i spojištima za razne koeficijente £ na listu 15. 

IHD. IZVAĐANJE NACRTA 

23. U već izvedene tlocrte zgrade ima se jasno urisati raspored 
temeljnih i uzlaznih vodova i izliva sa svim dimenzijama i 
oznakama prema primjerima na listu 16, 19 i 20. Radi boljeg 
pregleda uzlaznih vodova treba temeljne vodove urisati u tlo¬ 
crt svakoga kata. 

Instalaciju cijele zgrade treba posebno narisati prema poda¬ 
cima sheme na listu 17 i 19. Kod toga treba sve vodove s ugra¬ 
đenim armaturama i izlive prikazati u skladu prema raspo¬ 
redu u tlocrtima i prema stvarnom položaju u zgradi. U koliko 
temeljni vod nije od jednoga voda, treba njegovo grananje 
istaći u shemi tako, da se na mjestu grananja zaokrene za kut 
od 90°. 

Već prema položaju uzlaznih vodova rišu se razdjelni vodovi 
pod šiljastim kutom lijevo ili desno od temeljnoga voda. Ako 
se uzlazni vod odvaja sa samoga temeljnoga voda, riše se u 
shemi okomito. 

Prijelaz od razdjelnoga voda na uzlazni izvađa se u luku od 
90°. Uzlazni se vodovi izvađaju u pravilu okomito. Drukčiji 
način izvedbe mora se prikazati u shemi, n. pr. uzlazni vod 
C na listu 19. 

24. Ogranci od uzlaznih vodova do pojedinih izliva rišu se na istoj 
visini, te se radi razmjerno malene njihove duljine u pravilu 
ne računaju. Zato treba odabrati zaporne organe maloga ot¬ 
pora pred najvišim izlivima (n. pr. IV kat na listu 17, ili II 
kat i potkrovlje na listu 19), a svijetle promjere cijevi prema 
veličini izliva. 

25. Zaporni organi za ispirače na tlak, a i njihovi uzlazni vodovi, 
neka imaju u pravilu mali gubitak poradi dosta velikoga tre¬ 
nutačnoga trošenja vode i udaraca. 

26. Svaki izliv treba označiti s odgovarajućim brojem jedinica op¬ 
terećenja. Jedinice opterećenja uzlaznih vodova zbrajaju se u 
svakom katu i, počevši odozgo, pribrajaju jedinicama idućeg 
kata. 

Zbroj jedinica opterećenja uzlaznih vodova, kako je to prika¬ 
zano na shemi, služi za proračun temeljnoga voda. 

HI E. PRORAČUN 

27. Proračun kućne instalacije izvađa se na temelju nacrta i she¬ 
me, izrađene na prije opisani način. Način proračuna je pri¬ 
kazan na listovima 18, 21, 22 i 23. 

28. Temeljni vodovi, zajedno sa spojnim vodom računaju se po¬ 
sebno. Gubici u armaturama i spojištima, koji se nalaze u oknu 
za vodomjer, a dolaze iza vodomjera, računaju se među gu¬ 
bitke spojnog voda. Kod računanja uzlaznih vodova mora se, 
radi ispravnijeg rada najviših izliva, osigurati odgovarajući 
tlak, koji se ravna prema tlaku izliva s najvećim potrebnim 
tlakom (vidi list 10/b). 

29. Zahodski ispirači na kotlić, uzeti pojedinačno, ne utječu oso¬ 
bito na instalaciju, nego se njihove jedinice opterećenja uzi¬ 
maju u račun za proračun temeljnoga voda. Stoga se razdjelni 


i uzlazni vodovi, s kojima su samo ti ispirači spojeni, ne moraju BILJEŠKE 

posebno računati, nego prema prilikama slobodno odrediti, n. 
pr. uzlazni vodovi D i E na listu 17. 

30. Ukupni gubitak tlaka svakoga uzlaznoga voda ne smije biti veći 
od tlaka preostalog za poništenje. 

Pod tlakom za poništenje razumijeva se razlika Između tlaka 
u uličnoj cijevi i visinske udaljenosti od ulične cijevi do naj¬ 
višeg izliva. 



BILJEŠKE 


BILJEŠKE 











